HU
C 47/62
Az Európai Unió Hivatalos Lapja
2023.2.7.
2022. július 5., kedd
111.
kéri a Bizottságot, hogy a küszöbön álló gondozási stratégiát kapcsolja össze a szociális gazdaságra vonatkozó európai cselekvési tervvel, felhívva a figyelmet a szociális gazdaságban rejlő lehetőségekre az ápolási-gondozási ágazat munkakörülményeinek javítása terén, valamint lehetőségeket teremtve a nők minőségi munkahelyekhez való jobb hozzáférésére; felszólítja a tagállamokat, hogy fektessenek be az ápolási-gondozási gazdaság fejlesztésébe, kellően figyelembe véve az ágazat emberi tényezőit; 112. elismeri és értékeli a civil társadalom és a nonprofit szervezetek, például a nem kormányzati szervezetek, a betegképviseleti szervezetek, a jótékonysági és vallási vagy egyéb intézmények által nyújtott gondozást; 113. felhívja a tagállamokat, hogy a szociális partnerekkel, szakértőkkel, civil társadalmi nem kormányzati szervezetekkel, nemzeti és uniós szintű hatóságokkal, a gondozásban részesülők képviseleti szervezeteivel, valamint a hivatalos és nem hivatalos gondozókkal folytatott állandó szociális és civil párbeszéd keretében alakítsák ki és vizsgálják felül gondozási politikáikat annak érdekében, hogy támogassák a helyi emberek igényeihez igazodó, hatékony szociális ellátási politikai megoldások kidolgozását; hangsúlyozza annak fontosságát, hogy aktívan konzultáljanak a gondozókkal, a gondozásban részesülőkkel és képviseleti szervezeteikkel a közelgő európai gondozási stratégia kidolgozása, végrehajtása és nyomon követése során; felhívja a Bizottságot és a tagállamokat, hogy indítsanak vitát a technológia és a gondozás minősége közötti kapcsolatról; 114. felhívja az Európai Bizottságot, hogy végezzen kutatásokat annak érdekében, hogy jobban megértse a gondozásra és támogatásra szoruló személyek nem megfelelő gondozásának gazdasági és társadalmi hatásait, és – nevezetesen a jövőbeli platform keretében – biztosítson finanszírozást a ritka betegségek társadalmi hatásaival kapcsolatos kutatási projektekhez a betegek szemszögéből, valamint olyan uniós hálózatokhoz és innovatív projektekhez, amelyek lehetővé teszik a tagállamok számára a bevált gyakorlatok és innovatív gondozási modellek közös kialakítását és átadását, különös tekintettel a leggyakoribb betegségekre és a fogyatékosságot okozó betegségekre, beleértve a reumatikus és a váz- és izomrendszeri megbetegedéseket is; 115. felhívja a Bizottságot annak biztosítására, hogy a Nemek Közötti Egyenlőség Európai Intézete, az Eurofound és más érintett ügynökségek rendelkezzenek megfelelő erőforrásokkal annak nyomon követéséhez és elemzéséhez, hogy a szakpolitikák megvalósítják-e a gondozási ágazat tervezett javulását, és ha igen, hogyan, többek között a hozzáférés, a minőség, a nemek közötti egyenlőség, az infrastruktúra, valamint a munka és a magánélet közötti egyensúly tekintetében; 116. kéri, hogy végezzenek külső tudományos és etikai értékelést a Covid19-világjárvány kezeléséről az ápolási-gondozási ágazatban, az Európai Unió egészének fellépéseiről, valamint a tagállamok intézkedéseiről, továbbá értékeljék az EU világjárványokra való felkészültségének szintjét, és felhívja a tagállamokat és a Bizottságot, hogy vizsgálják meg az időseknek, a fogyatékossággal élő személyeknek és más szociális szolgáltatásokat nyújtó létesítmények a bentlakásos otthonaiban bekövetkezett Covid19-fertőzések és halálesetek nagy arányának okait, valamint azt, hogy az emberi jogokat és a betegek jogait elhanyagolták vagy megsértették-e annak érdekében, hogy levonják a szükséges tanulságokat és megelőzzék az ilyen tragédiák megismétlődését a jövőbeli válságok során; o o 117.
o
utasítja elnökét, hogy továbbítsa ezt az állásfoglalást a Tanácsnak és a Bizottságnak.